Kæru foreldrar / forráðamenn , Þar sem á morgun er síðasti kennsludagur fyrir jól , viljum við minna á að allur fatnaður sé tekin með heim á morgun . Einnig er tilvalið að kíkja í óskilamunakörfur í kjallaranum og fyrir utan kennslustofurnar áður en haldið er í jólafrí . Með hlýjum jólakveðjum . Starfsfólk Um viðbrögð þegar röskun verður á skólastarfi vegna óveðurs Gefnar hafa verið út reglur um viðbrögð þegar röskun verður á skólastarfi vegna óveðurs . Slökkvilið höfuðborgarsvæðisins / stjórn Almannavarna á höfuðborgarsvæðinu hefur látið gera leiðbeinandi vinnureglur um viðbrögð í óveðri í samráði við fulltrúa sveitarfélaganna á svæðinu . Bæði er um að ræða leiðbeiningar til starfsmanna skólanna og foreldra . Þessar reglur gilda líka ef öskufalls verður vart í Reykjavík .